Sametinget opplever en grunnleggende mangel på forståelse for samisk språk og kultur i samfunnet ellers. Sametinget anser at den manglende opplæringen i samisk språk og kultur i grunnskolen er en av årsakene til dette.  
  
Sametinget vil jobbe for å øke storsamfunnets kunnskaper innen de samiske språkene og den samiske kulturen, gjennom å innarbeide et obligatorisk samisk fag for alle i grunnsoklen.  
  
Sametinget har som mål at flere elever skal få samiskundervisning og at elevene går ut av grunnskolen med gode ferdigheter i samisk og en god forståelse for den samiske kulturen og historien.  
  
Sametinget tar dette med seg videre inn i arbeidet med språkopplæringsloven.